****

Ráiteas um Chumhdach Leanaí

Ainm na Seirbhíse:

Eagraíocht mhór í Feidhmeannacht na Seirbhíse Sláinte (FSS) a fhostaíonn breis agus 100,000 duine, agus a bhfuil sé de chúram uirthi na seirbhísí sláinte poiblí ar fad in Éirinn a reáchtáil. Tá FSS tiomanta do chinntiú go gcoinnítear na leanaí agus na daoine óga a bhaineann leas as ár seirbhísí slán ó dhíobháil.

**Cur síos ar an tseirbhís agus na gníomhaíochtaí a chuirtear ar fáil:**

# Prionsabail FSS chun leanaí a chosaint ar dhíobháil:

Tá sábháilteacht, leas agus forbairt leanaí agus daoine óga mar bhunsprioc agus príomhaidhm ag FSS. Cuireann an reachtaíocht agus Treoir um Thús Áite do Leanaí bonn eolais faoi na prionsabail a leanas, agus tacaíonn na prionsabail sin lenár rún leanaí a choinneáil slán ó dhíobháil:

* Caithfear tús áite a thabhairt do leas an linbh i gcónaí.
* Tá gach duine freagrach as sábháilteacht agus leas leanaí.
* Tá sé de cheart ag leanaí go gcloisfí iad, go n-éistfí leo agus go dtabharfaí aird orthu go stuama. Agus aird ar a n-aois agus a dtuiscint, ba cheart dul i gcomhairle leo agus go mbeidís páirteach i ngach ceist agus cinneadh a d’fhéadfadh dul i bhfeidhm ar a saol.
* Caithfear caitheamh go comhionann le gach leanbh agus tá sé de cheart acu cosaint a fháil ar idirdhealú, éadulaingt, ciapadh agus bulaíocht.
* Is gníomhaíocht ilghníomhaireachta, ildisciplíneach é an cumhdach leanaí. Ní mór do ghníomhaireachtaí agus do ghairmithe oibriú as lámha a chéile ar mhaithe le leas na leanaí.

# Measúnú Riosca

Cuireann measúnú ar aon ‘díobháil’ fhéideartha do leanbh agus iad ag baint leas as an tseirbhís seo bonn eolais faoin Ráiteas um Chumhdach Leanaí seo (‘díobháil’ mar a shainmhínítear san Acht um Thús Áite do Leanaí, 2015). Tá liosta cónasctha anseo thíos de na príomhrioscaí a sainaithníodh agus na nósanna imeachta atá i bhfeidhm chun na rioscaí sin a bhainistiú.

**Tá measúnú riosca tánaisteach níos cuimsithí ar an tseirbhís ar fáil ach é a iarraidh.**

|  |  |
| --- | --- |
| **Catagóir Riosca** | **Na príomh-nósanna imeachta agus na príomhbhearta rialaithe atá i bhfeidhm chun an riosca a aithníodh a láimhseáil** |
| 1. An riosca díobhála do leanbh ó bhall foirne, oibrí deonach nó mac léinn, rioscaí a bhaineann le gníomhaíochtaí ar líne ina measc | Beartas FSS um chosaint agus leas leanaí  Nósanna imeachta earcaíochta agus roghnúcháin FSS  Beartas *Trust in Care* FSS  Tacú le cultúr sábháilteachta, cáilíochta agus cineáltais: cód iompair do sholáthraithe seirbhíse sláinte agus sóisialta  Nósanna imeachta don nochtadh cosanta le haghaidh fáil agus bainistiú nochtaí cosanta in FSS  Beartas náisiúnta toilithe FSS  Nós imeachta araíonachta d’fhostaithe FSS  Beartais agus caighdeáin náisiúnta teicneolaíochta faisnéise FSS  Nós imeachta caighdeánach oibríochta FSS le haghaidh bainistiú cleachtais chliniciúil cúraim ar an nguthán nó ar fhíseán |
| 2. An riosca díobhála do leanbh ó úsáideoir seirbhíse (duine fásta nó leanbh), cuairteoir nó ball den phobal, rioscaí a bhaineann le gníomhaíochtaí ar líne ina measc | Beartais maoirseachta / tionlacain / iontrála de réir mar is ábhartha do sheirbhís áitiúil  Beartais rochtana poiblí de réir mar is ábhartha do sheirbhísí áitiúla  Beartais agus caighdeáin náisiúnta teicneolaíochta faisnéise FSS |
| 3. An riosca díobhála do leanbh de bharr údar imní faoi chosaint nó leas linbh de bharr nár aithin nó nár thuairiscigh ball foirne é | Tá modúl ríomhfhoghlama ‘*An Introduction to Children First*’ ina chuid den bheartas oiliúna reachtúla agus éigeantaí le haghaidh fhostaithe FSS  Beartas FSS um chosaint agus leas leanaí agus nós imeachta tuairiscithe  Tús Áite do Leanaí ina chuid d’ionduchtú fostaithe FSS  Straitéis oiliúna agus acmhainní Oifig Náisiúnta Tús Áite do Leanaí FSS  Nós imeachta araíonachta d’fhostaithe FSS  Nósanna imeachta don nochtadh cosanta le haghaidh fáil agus bainistiú nochtaí cosanta in FSS |
| 4. An riosca díobhála do leanbh de bharr údar imní faoi chosaint nó leas linbh de bharr nár aithin nó nár thuairiscigh leanbh é | Eolas atá oiriúnach do leanaí faoi Ráitis um Chumhdach Leanaí FSS, mí-úsáid a aithint agus a thuairisciú agus Beartas leasa agus cosanta leanaí FSS  Bileog agus foirm ‘*Seirbhís Uainn Tuairim Uait’* do dhaoine faoi bhun 18 mbliana d’aois |
| 5. An riosca díobhála do leanbh toisc nár cuireadh an tAcht um Thús Áite do Leanaí, 2015 agus/nó treoir nó beartais lena mbaineann i bhfeidhm | An nós imeachta chun Duine Iomchuí a cheapadh  An nós imeachta chun liosta de Dhaoine Sainordaithe a chothabháil  Tá bearta monatóireachta comhlíontachta agus rialachais um Thús Áite do Leanaí i bhfeidhm ag FSS  Bunaíodh Oifig Náisiúnta, Tús Áite do Leanaí, FSS chun tacú leis an gcur i bhfeidhm |
| 6. An riosca díobhála do leanbh mar gheall gur theip ar sheirbhís rochtain shábháilte ar TFC a chinntiú (na meáin shóisialta, rochtain ghréasáin agus teagmháil leictreonach ina measc) | Beartais agus caighdeáin náisiúnta teicneolaíochta faisnéise FSS chun sábháilteacht ar líne a chinntiú  Caighdeán Scagaire Ábhair Idirlín |

# Nósanna Imeachta - (Tá Beartais Náisiúnta, Nósanna Imeachta, Prótacail agus Treoir uile FSS ar fáil ar [www.hse.ie](http://www.hse.ie)).

Ullmhaíodh an Ráiteas um Chumhdach Leanaí seo de réir an Achta um Thús Áite do Leanaí, 2015, Tús Áite do Leanaí: Treoir Náisiúnta do Chosaint agus Leas Leanaí (2017), treoir FSS maidir le ráiteas um chosaint leanaí a fhorbairt agus treoir arna eisiúint ag Tusla - An Ghníomhaireacht um Leanaí agus an Teaghlach. Chomh maith leis na beartais agus na nósanna imeachta thuasluaite, tacaíonn na beartais agus na nósanna imeachta a leanas ó FSS lenár rún leanaí a chumhdach:

* + Beartas agus nósanna imeachta FSS um bainistiú riosca fiontraíochta 2023
  + Creat bainistíochta teagmhas FSS 2020

## Ba cheart gach ceist faoin ráiteas seo, agus aon mheasúnú riosca lena mbaineann, a sheoladh chuig an Duine Iomchuí.

## An Duine Iomchuí a ceapadh chun críche an Ráitis um Chumhdach Leanaí seo:

## Ainm: Sonraí Teagmhála:

# Cur i bhFeidhm

Aithnímid gur próiseas leanúnach é an cur i bhfeidhm. Déanfar athbhreithniú ar an Ráiteas um Chumhdach Leanaí seo gach 24 mí nó a luaithe is indéanta tar éis athrú ábhartha ar aon ábhar dá dtagraíonn an ráiteas.

**Dáta Athbhreithnithe: Dáta Sínithe:**

**Seoladh na Seirbhíse:**

**Ainm an Bhainisteora Seirbhíse: Síniú an Bhainisteora Seirbhíse:**

**Teideal an Bhainisteora Seirbhíse:**